《倦寻芳》
清代·杨庆徵

绣帘半卷，银箭初长，清悄庭宇。云鬓鬅松，斜堕钿头钗股。

浓树荫遮行色远，乱山翠叠春光暮。怕登楼、见横桥断岸，绿凄迷处。

遍江畔，纤枝娇蕊，知道个人，何地留住。香冷鸳衾，暗滴泪珠无数。

蝶翅寻芳魂一点，柳丝织影愁千缕。更凄凉，送梨花夜来风雨。

作者简介：杨庆徵，字燕又，无锡人。诸生，幼颖异，攻举子屡试不遇，始稍分其学于诗，阅十年而成集三。有《衣南堂诗》八卷。